Ericu950/Stoicheia-meter-silver huggingface dataset:
ἐπέδειξα γὰρ ὑμῖν οὔ τ ἐξ ἀρχῆς τὰ φορτία ἐνθέμενον τοῦτον εἰς τὴν ναῦν ἁπάντων ὧν ἐδανείσατο Ἀθήνηθεν , τῶν τ ἐν τῷ Βοσπόρῳ πραθέντων τοὺς τὰ ἑτερόπλοα δανείσαντας μόλις διαλύσαντα , ἔτι δ οὔ τ εὐποροῦντα οὔ θ οὕτως ὄντ ἀβέλτερον ὥστ ἀντὶ δισχιλίων καὶ ἑξακοσίων δραχμῶν τριάκοντα μνᾶς καὶ ἐννέα ἀποδοῦναι , πρός τε τούτοις , ὅτε ἀποδοῦναί φησιν τὸ χρυσίον τῷ Λάμπιδι , οὔ τε τὸν παῖδα παραλαβόντα τὸν ἐμὸν οὔ τε τὸν κοινωνὸν ἐπιδημοῦντα ἐν Βοσπόρῳ 0 .
ἐμοὶ δὲ Λάμπις αὐτὸς μαρτυρῶν φαίνεται ὡς οὐκ ἀπείληφεν τὸ χρυσίον , πρὶν ὑπὸ τούτου διαφθαρῆναι .
καίτοι εἰ καθ ἓν ἕκαστον οὕτως ἐδείκνυεν Φορμίων , οὐκ οἶδ ὅπως ἂν ἄλλως ἄμεινον ἀπελογήσατο .
ὑπὲρ δὲ τοῦ τὴν δίκην εἰσαγώγιμον εἶναι ὁ νόμος αὐτὸς διαμαρτύρεται , κελεύων τὰς δίκας εἶναι τὰς ἐμπορικὰς τῶν συμβολαίων τῶν Ἀθήνησιν καὶ εἰς τὸ Ἀθηναίων ἐμπόριον , καὶ οὐ μόνον τῶν Ἀθήνησιν , ἀλλὰ καὶ ὅσα ἂν γένηται ἕνεκα τοῦ πλοῦ τοῦ Ἀθήναζε .
λαβὲ δή μοι τοὺς νόμους .
ὡς μὲν τοίνυν γέγονέ μοι τὸ συμβόλαιον πρὸς Φορμίων Ἀθήνησιν , οὐ δ αὐτοὶ ἔξαρνοί εἰσιν , παραγράφονται δὲ ὡς οὐκ εἰσαγώγιμον τὴν δίκην οὖσαν .
ἀλλ εἰς ποῖον δικαστήριον εἰσέλθωμεν , ἄνδρες δικασταί , εἰ μὴ πρὸς ὑμᾶς , οὗπερ τὸ συμβόλαιον ἐποιησάμεθα 0 ;
δεινὸν γὰρ ἂν εἴη , εἰ μὲν ἕνεκα τοῦ πλοῦ τοῦ Ἀθήναζε ἠδικούμην , εἶναι ἄν μοι παρ ὑμῖν τὸ δίκαιον λαβεῖν παρὰ Φορμίωνος , ἐπειδὴ δὲ τὸ συμβόλαιον ἐν τῷ ὑμετέρῳ ἐμπορίῳ γέγονεν , μὴ φάσκειν παρ ὑμῖν τούτους ὑφέξειν τὴν δίκην .
καὶ ὅτε μὲν Θεοδότῳ τὴν δίαιταν ἐπετρέψαμεν , ὡμολόγησαν εἶναι καθ αὑτῶν ἐμοὶ τὴν δίκην εἰσαγώγιμον ·
νυνὶ δὲ τ οὐναντίον λέγουσιν ὧν πρότερον αὐτοὶ συγκεχωρήκασιν , ὡς δέον παρὰ μὲν τῷ Θεοδότῳ τῷ ἰσοτελεῖ ὑποσχεῖν αὐτοὺς δίκην ἄνευ παραγραφῆς , ἐπειδὴ δὲ εἰς τὸ Ἀθηναίων δικαστήριον εἰσερχόμεθα , μηκέτ εἰσαγώγιμον τὴν δίκην εἶναι 0 .
ἐνθυμοῦμαι δ ἔγωγε , τί ἄν ποτε εἰς τὴν παραγραφὴν ἔγραψεν , εἰ ὁ Θεόδοτος ἀπέγνω τῆς δίκης , ὅπου νῦν γνόντος τοῦ Θεοδότου ἀπιέναι ἡμᾶς εἰς τὸ δικαστήριον οὔ φησι τὴν δίκην εἶναι εἰσαγώγιμον παρ ὑμῖν , πρὸς οὓς ἐκεῖνος ἔγνω ἀπιέναι .
πάθοιμι μέντἂν δεινότατα , εἰ οἱ μὲν νόμοι τῶν Ἀθήνησι συμβολαίων κελεύουσι τὰς δίκας εἶναι πρὸς τοὺς θεσμοθέτας , ὑμεῖς δὲ ἀπογνοίητε τῆς δίκης ὀμωμοκότες κατὰ τοὺς νόμους ψηφιεῖσθαι .
τοῦ μὲν οὖν δανεῖσαι ἡμᾶς τὰ χρήματα αἵ τε συνθῆκαι καὶ αὐτὸς οὗτός ἐστι μάρτυς ·
τοῦ δ ἀποδεδωκέναι οὐδείς ἐστι μάρτυς ἔξω τοῦ Λάμπιδος τοῦ συναδικοῦντος .
καὶ οὗτος μὲν εἰς ἐκεῖνον μόνον ἀναφέρει τὴν ἀπόδοσιν , ἐγὼ δ εἴς τε τὸν Λάμπιν αὐτὸν καὶ τοὺς ἀκούσαντας αὐτοῦ ὅτε οὐκ ἔφη ἀπειληφέναι τὸ χρυσίον 0 .
τούτῳ μὲν οὖν τοὺς ἐμοὺς μάρτυρας ἔξεστι κρίνειν , εἰ μή φησι τ ἀληθῆ μαρτυρεῖν αὐτούς ·
ἐγὼ δ οὐκ ἔχω τί χρήσωμαι τοῖς τούτου μάρτυσιν , οἵ φασιν εἰδέναι τὸν Λάμπιν μαρτυροῦντα ἀπειληφέναι τὸ χρυσίον .
εἰ μὲν γὰρ ἡ μαρτυρία ἡ τοῦ Λάμπιδος κατεβάλλετο ἐνταῦθα , ἴσως ἂν ἔφασαν οὗτοι δίκαιον εἶναι ἐπισκήπτεσθαί μ ἐκείνῳ ·
νῦν δ οὔ τε τὴν μαρτυρίαν ταύτην ἔχω , οὑτοσί τε οἴεται δεῖν ἀθῷος εἶναι οὐδὲν βέβαιον ἐνέχυρον καταλιπὼν ὧν πείθει ὑμᾶς ψηφίζεσθαι .
πῶς δ οὐκ ἂν εἴη ἄτοπον , εἰ αὐτοῦ Φορμίωνος ὁμολογοῦντος δανείσασθαι , φάσκοντος δὲ ἀποδεδωκέναι , τὸ μὲν ὁμολογούμενον ὑπ αὐτοῦ τούτου ἄκυρον ποιήσαιτε , τὸ δὲ ἀμφισβητούμενον κύριον ψηφίσαισθε ;
καὶ ὁ μὲν Λάμπις , ᾧ οὗτος σκήπτεται μάρτυρι , μαρτυρεῖ ἔξαρνος γενόμενος τὸ ἐξ ἀρχῆς ὡς οὐκ ἀπείληφεν τὸ χρυσίον ·
ὑμεῖς δὲ γνοίητε ὡς ἀπείληφεν ἐκεῖνος , ᾧ οὐκ εἰσὶ μάρτυρες τοῦ πράγματος ;
καὶ ὅσα μὲν εἶπε μετὰ τῆς ἀληθείας , μὴ χρήσαισθε τεκμηρίῳ , ἃ δ ἐψεύσατο ὕστερον , ἐπειδὴ διεφθάρη , πιστότερα ταῦθ ὑπολάβοιτε εἶναι ;
καὶ μήν , ὦ ἄνδρες Ἀθηναῖοι , πολὺ δικαιότερόν ἐστιν τοῖς ἐξ ἀρχῆς ῥηθεῖσι τεκμαίρεσθαι μᾶλλον ἢ τοῖς ὕστερον τεκταινομένοις 0 .
τὰ μὲν γὰρ οὐκ ἐκ παρασκευῆς , ἀλλ ἐκ τῆς ἀληθείας ἔλεγεν , τὰ δ ὕστερον ψευδόμενος καὶ πρὸς τὸ συμφέρον αὑτῷ 0 .
ἀναμνήσθητε δέ , ὦ ἄνδρες Ἀθηναῖοι , ὅτι οὐ δ αὐτὸς ὁ Λάμπις ἔξαρνος ἐγένετο ὡς οὐκ εἴη εἰρηκὼς ὅτι οὐκ ἀπείληφεν τὸ χρυσίον , ἀλλ εἰπεῖν μὲν ὡμολόγει , οὐ μέντοι γε ἐντὸς ὢν αὑτοῦ εἰπεῖν 0 .
οὔκουν ἄτοπον , εἰ τῆς ἐκείνου μαρτυρίας τὸ μὲν πρὸς τοῦ ἀποστεροῦντος πιστῶς ἀκούσεσθε , τὸ δ ὑπὲρ τῶν ἀποστερουμένων ἄπιστον ἔσται παρ ὑμῖν 0 ;
μηδαμῶς , ὦ ἄνδρες δικασταί 0 .
ὑμεῖς γάρ ἐστε αὐτοὶ οἱ τὸν ἐπιδεδανεισμένον ἐκ τοῦ ἐμπορίου πολλὰ χρήματα καὶ τοῖς δανεισταῖς οὐ παρασχόντα τὰς ὑποθήκας θανάτῳ ζημιώσαντες εἰσαγγελθέντα ἐν τῷ δήμῳ , καὶ ταῦτα πολίτην ὑμέτερον ὄντα καὶ πατρὸς ἐστρατηγηκότος .
ἡγεῖσθε γὰρ τοὺς τοιούτους οὐ μόνον τοὺς ἐντυγχάνοντας ἀδικεῖν , ἀλλὰ καὶ κοινῇ βλάπτειν τὸ ἐμπόριον ὑμῶν , εἰκότως .
αἱ γὰρ εὐπορίαι τοῖς ἐργαζομένοις οὐκ ἀπὸ τῶν δανειζομένων , ἀλλ ἀπὸ τῶν δανειζόντων εἰσίν , καὶ οὔ τε ναῦν οὔ τε ναύκληρον οὔ τ ἐπιβάτην ἔστ ἀναχθῆναι , τὸ τῶν δανειζόντων μέρος ἂν ἀφαιρεθῇ .
ἐν μὲν οὖν τοῖς νόμοις πολλαὶ καὶ καλαὶ βοήθειαί εἰσιν αὐτοῖς ·
ὑμᾶς δὲ δεῖ συνεπανορθοῦντας φαίνεσθαι καὶ μὴ συγχωροῦντας τοῖς πονηροῖς , ἵν ὑμῖν ὡς πλείστη ὠφέλεια παρὰ τὸ ἐμπόριον ᾖ .
ἔσται δέ , ἐὰν διαφυλάττητε τοὺς τὰ ἑαυτῶν προϊεμένους , καὶ μὴ ἐπιτρέπητε ἀδικεῖσθαι ὑπὸ τῶν τοιούτων θηρίων .
ἐγὼ μὲν οὖν ὅσαπερ οἷός τ ἦν εἴρηκα ·
καλῶ δὲ καὶ ἄλλον τινὰ τῶν φίλων , ἐὰν κελεύητε .
οὐδὲν καινὸν διαπράττονται οἱ Φασηλῖται , ὦ ἄνδρες δικασταί , ἀλλ ἅπερ εἰώθασιν .
οὗτοι γὰρ δεινότατοι μέν εἰσιν δανείσασθαι χρήματα ἐν τῷ ἐμπορίῳ , ἐπειδὰν δὲ λάβωσιν καὶ συγγραφὴν συγγράψωνται ναυτικήν , εὐθὺς ἐπελάθοντο καὶ τῶν συγγραφῶν καὶ τῶν νόμων καὶ ὅτι δεῖ ἀποδοῦναι αὐτοὺς ἃ ἔλαβον , καὶ οἴονται , ἐὰν ἀποδῶσιν , ὥσπερ τῶν ἰδίων τι τῶν ἑαυτῶν ἀπολωλεκέναι , ἀλλ ἀντὶ τοῦ ἀποδοῦναι σοφίσματα εὑρίσκουσιν καὶ παραγραφὰς καὶ προφάσεις , καὶ εἰσὶν πονηρότατοι ἀνθρώπων καὶ ἀδικώτατοι 0 .
τεκμήριον δὲ τούτου 0 ·
πολλῶν γὰρ ἀφικνουμένων εἰς τὸ ὑμέτερον ἐμπόριον καὶ Ἑλλήνων καὶ βαρβάρων , πλείους δίκαι εἰσὶν ἑκάστοτε αὐτῶν τῶν Φασηλιτῶν ἢ τῶν ἄλλων ἁπάντων .
οὗτοι μὲν οὖν τοιοῦτοί εἰσιν ·
ἐγὼ δέ , ὦ ἄνδρες δικασταί , χρήματα δανείσας Ἀρτέμωνι τῷ τούτου ἀδελφῷ κατὰ τοὺς ἐμπορικοὺς νόμους , εἰς τὸν Πόντον καὶ πάλιν Ἀθήναζε , τελευτήσαντος ἐκείνου πρὶν ἀποδοῦναί μοι τὰ χρήματα , Λακρίτῳ τουτῳὶ εἴληχα τὴν δίκην ταύτην κατὰ τοὺς αὐτοὺς νόμους τούτους καθ οὕσπερ τὸ συμβόλαιον ἐποιησάμην , ἀδελφῷ ὄντι τούτῳ ἐκείνου καὶ ἔχοντι ἅπαντα τὰ Ἀρτέμωνος , καὶ ὅσα ἐνθάδε κατέλιπεν καὶ ὅσα ἦν αὐτῷ ἐν τῇ Φασήλιδι , καὶ κληρονόμῳ ὄντι τῶν ἐκείνου ἁπάντων , καὶ οὐκ ἂν ἔχοντος τούτου δεῖξαι νόμον ὅστις αὐτῷ δίδωσιν ἐξουσίαν ἔχειν μὲν τὰ τοῦ ἀδελφοῦ καὶ διῳκηκέναι ὅπως ἐδόκει αὐτῷ , μὴ ἀποδοῦναι δὲ τὰ ἀλλότρια χρήματα , ἀλλὰ λέγειν νῦν ὅτι οὐκ ἔστιν κληρονόμος , ἀλλ ἀφίσταται τῶν ἐκείνου .
ἡ μὲν τουτουὶ Λακρίτου πονηρία τοιαύτη ἐστίν ·
ἐγὼ δ ὑμῶν δέομαι , ὦ ἄνδρες δικασταί , εὐνοϊκῶς ἀκοῦσαί μου περὶ τοῦ πράγματος τουτουί ·
κ ἂν ἐξελέγξω αὐτὸν ἀδικοῦντα ἡμᾶς τε τοὺς δανείσαντας καὶ ὑμᾶς οὐδὲν ἧττον , βοηθεῖτε ἡμῖν τὰ δίκαια .
ἐγὼ γάρ , ὦ ἄνδρες δικασταί , αὐτὸς μὲν οὐ δ ὁπωστιοῦν ἐγνώριζον τοὺς ἀνθρώπους τούτους ·
θρασυμήδης δ ὁ Διοφάντου υἱός , ἐκείνου τοῦ Σφηττίου , καὶ Μελάνωπος ὁ ἀδελφὸς αὐτοῦ ἐπιτήδειοί μοί εἰσιν , καὶ χρώμεθα ἀλλήλοις ὡς οἷόν τε μάλιστα 0 .
οὗτοι προσῆλθόν μοι μετὰ Λακρίτου τουτουί , ὁπόθεν δήποτε ἐγνωρισμένοι τούτῳ  οὐ γὰρ οἶδα  , καὶ ἐδέοντό μου δανεῖσαι χρήματα εἰς τὸν Πόντον Ἀρτέμωνι τῷ τούτου ἀδελφῷ καὶ Ἀπολλοδώρῳ , ὅπως ἂν ἐνεργοὶ ὦσιν , οὐδὲν εἰδώς , ὦ ἄνδρες δικασταί , οὐ δ ὁ Θρασυμήδης τὴν τούτων πονηρίαν , ἀλλ οἰόμενος εἶναι ἐπιεικεῖς ἀνθρώπους καὶ οἷοίπερ προσεποιοῦντο καὶ ἔφασαν εἶναι , καὶ ἡγούμενος ποιήσειν αὐτοὺς πάντα ὅσαπερ ὑπισχνεῖτο καὶ ἀνεδέχετο Λάκριτος οὑτοσί .
πλεῖστον δ ἄρα ἦν ἐψευσμένος , καὶ οὐδὲν ᾔδει οἵοις θηρίοις ἐπλησίαζε τοῖς ἀνθρώποις τούτοις .
κ ἀγὼ πεισθεὶς ὑπὸ τοῦ Θρασυμήδους καὶ τοῦ ἀδελφοῦ αὐτοῦ , καὶ Λακρίτου τουτουὶ ἀναδεχομένου μοι πάντ ἔσεσθαι τὰ δίκαια παρὰ τῶν ἀδελφῶν τῶν αὑτοῦ , ἐδάνεισα μετὰ ξένου τινὸς ἡμετέρου Καρυστίου τριάκοντα μνᾶς ἀργυρίου .
βούλομαι οὖν , ὦ ἄνδρες δικασταί , τῆς συγγραφῆς ἀκοῦσαι ὑμᾶς πρῶτον , καθ ἣν ἐδανείσαμεν τὰ χρήματα , καὶ τῶν μαρτύρων τῶν παραγενομένων τῷ δανείσματι ·
ἔπειτα περὶ τῶν ἄλλων ἐπιδείξομεν , οἷα ἐτοιχωρύχησαν οὗτοι περὶ τὸ δάνειον .
λέγε τὴν συγγραφήν , εἶτα τὰς μαρτυρίας .
ἐδάνεισαν Ἀνδροκλῆς Σφήττιος καὶ Ναυσικράτης Καρύστιος Ἀρτέμωνι καὶ Ἀπολλοδώρῳ Φασηλίταις ἀργυρίου δραχμὰς τρισχιλίας Ἀθήνηθεν εἰς Μένδην ἢ Σκιώνην , καὶ ἐντεῦθεν εἰς Βόσπορον , ἐὰν δὲ βούλωνται , τῆς ἐπ ἀριστερὰ μέχρι Βορυσθένους , καὶ πάλιν Ἀθήναζε , ἐπὶ διακοσίαις εἴκοσι πέντε τὰς χιλίας , ἐὰν δὲ μετ Ἀρκτοῦρον ἐκπλεύσωσιν ἐκ τοῦ Πόντου ἐφ Ἱερόν , ἐπὶ τριακοσίαις τὰς χιλίας , ἐπὶ οἴνου κεραμίοις Μενδαίοις τρισχιλίοις , ὃς πλεύσεται ἐκ Μένδης ἢ Σκιώνης ἐν τῇ εἰκοσόρῳ ἣν Ὑβλήσιος ναυκληρεῖ 0 1 2 .
ὑποτιθέασι δὲ ταῦτα , οὐκ ὀφείλοντες ἐπὶ τούτοις ἄλλῳ οὐδενὶ οὐδὲν ἀργύριον , οὐ δ ἐπιδανείσονται .
καὶ ἀπάξουσι τὰ χρήματα τὰ ἐκ τοῦ Πόντου ἀντιφορτισθέντα Ἀθήναζε πάλιν ἐν τῷ αὐτῷ πλοίῳ ἅπαντα .
σωθέντων δὲ τῶν χρημάτων Ἀθήναζε , ἀποδώσουσιν οἱ δανεισάμενοι τοῖς δανείσασι τὸ γιγνόμενον ἀργύριον κατὰ τὴν συγγραφὴν ἡμερῶν εἴκοσιν , ἀφ ἧς ἂν ἔλθωσιν Ἀθήναζε , ἐντελὲς πλὴν ἐκβολῆς , ἣν ἂν οἱ σύμπλοι ψηφισάμενοι κοινῇ ἐκβάλωνται , καὶ ἄν τι πολεμίοις ἀποτείσωσιν ·
τῶν δ ἄλλων ἁπάντων ἐντελές 0 .
καὶ παρέξουσι τοῖς δανείσασι τὴν ὑποθήκην ἀνέπαφον κρατεῖν , ἕως ἂν ἀποδῶσι τὸ γιγνόμενον ἀργύριον κατὰ τὴν συγγραφήν .
ἐὰν δὲ μὴ ἀποδῶσιν ἐν τῷ συγκειμένῳ χρόνῳ , τὰ ὑποκείμενα τοῖς δανείσασιν ἐξέστω ὑποθεῖναι καὶ ἀποδόσθαι τῆς ὑπαρχούσης τιμῆς ·
καὶ ἐάν τι ἐλλείπῃ τοῦ ἀργυρίου , ὃ δεῖ γενέσθαι τοῖς δανείσασι κατὰ τὴν συγγραφήν , παρὰ Ἀρτέμωνος καὶ Ἀπολλοδώρου ἔστω ἡ πρᾶξις τοῖς δανείσασι καὶ ἐκ τῶν τούτων ἁπάντων , καὶ ἐγγείων καὶ ναυτικῶν , πανταχοῦ ὅπου ἂν ὦσι , καθάπερ δίκην ὠφληκότων καὶ ὑπερημέρων ὄντων , καὶ ἑνὶ ἑκατέρῳ τῶν δανεισάντων καὶ ἀμφοτέροις 0 1 2 .
ἐὰν δὲ μὴ εἰσβάλωσι , μείναντες ἐπὶ κυνὶ ἡμέρας δέκα ἐν Ἑλλησπόντῳ , ἐξελόμενοι ὅπου ἂν μὴ σῦλαι ὦσιν Ἀθηναίοις , καὶ ἐντεῦθεν καταπλεύσαντες Ἀθήναζε τοὺς τόκους ἀποδόντων τοὺς πέρυσι γραφέντας εἰς τὴν συγγραφήν 0 .
ἐὰν δέ τι ἡ ναῦς πάθῃ ἀνήκεστον ἐν ᾗ ἂν πλέῃ τὰ χρήματα , σωτηρία δ ἔσται τῶν ὑποκειμένων , τὰ περιγενόμενα κοινὰ ἔστω τοῖς δανείσασιν .
κυριώτερον δὲ περὶ τούτων ἄλλο μηδὲν εἶναι τῆς συγγραφῆς 0 .
μάρτυρες ·
φορμίων Πειραιεύς , Κηφισόδοτος Βοιώτιος , Ἡλιόδωρος Πιθεύς 0 .
λέγε δὴ καὶ τὰς μαρτυρίας .
μΑΡτΥΡΙΑΙ Ἀρχενομίδης Ἀρχεδάμαντος Ἀναγυράσιος μαρτυρεῖ συνθήκας παρ ἑαυτῷ καταθέσθαι Ἀνδροκλέα Σφήττιον , Ναυσικράτην Καρύστιον , Ἀρτέμωνα , Ἀπολλόδωρον Φασηλίτας , καὶ εἶναι παρ ἑαυτῷ ἔτι κειμένην τὴν συγγραφήν .
λέγε δὴ καὶ τὴν τῶν παραγενομένων μαρτυρίαν .
θεόδοτος ἰσοτελής , Χαρῖνος Ἐπιχάρους Λευκονοεύς , Φορμίων Κτησιφῶντος Πειραιεύς , Κηφισόδοτος Βοιώτιος , Ἡλιόδωρος Πιθεὺς μαρτυροῦσι παρεῖναι , ὅτ ἐδάνεισεν Ἀνδροκλῆς Ἀπολλοδώρῳ καὶ Ἀρτέμωνι ἀργυρίου τρισχιλίας δραχμάς , καὶ εἰδέναι τὴν συγγραφὴν καταθεμένους παρὰ Ἀρχενομίδῃ Ἀναγυρασίῳ .
κατὰ τὴν συγγραφὴν ταύτην , ὦ ἄνδρες δικασταί , ἐδάνεισα τὰ χρήματα Ἀρτέμωνι τῷ τούτου ἀδελφῷ , κελεύοντος τούτου καὶ ἀναδεχομένου ἅπαντα ἔσεσθαί μοι τὰ δίκαια κατὰ τὴν συγγραφήν , καθ ἣν ἐδάνεισα τούτου αὐτοῦ γράφοντος καὶ συσσημηναμένου , ἐπειδὴ ἐγράφη .
οἱ μὲν γὰρ ἀδελφοὶ οἱ τούτου ἔτι νεώτεροι ἦσαν , μειράκια κομιδῇ , οὑτοσὶ δὲ Λάκριτος Φασηλίτης , μέγα πρᾶγμα , Ἰσοκράτους μαθητής 0 ·
οὗτος ἦν ὁ πάντα διοικῶν , καὶ ἑαυτῷ με τὸν νοῦν προσέχειν ἐκέλευεν ·
αὐτὸς γὰρ ἔφη ποιήσειν μοι τὰ δίκαια ἅπαντα καὶ ἐπιδημήσειν Ἀθήνησιν , τὸν δὲ ἀδελφὸν τὸν ἑαυτοῦ Ἀρτέμωνα πλεύσεσθαι ἐπὶ τοῖς χρήμασιν .
καὶ τότε μέν , ὦ ἄνδρες δικασταί , ὅτ ἐβούλετο τὰ χρήματα λαβεῖν παρ ἡμῶν , καὶ ἀδελφὸς ἔφη εἶναι καὶ κοινωνὸς τοῦ Ἀρτέμωνος , καὶ λόγους θαυμασίως ὡς πιθανοὺς ἔλεγεν ·
ἐπειδὴ δὲ τάχιστα ἐγκρατεῖς ἐγένοντο τοῦ ἀργυρίου , τοῦτο μὲν διενείμαντο καὶ ἐχρῶντο ὅ τι ἐδόκει τούτοις , κατὰ δὲ τὴν συγγραφὴν τὴν ναυτικήν , καθ ἣν ἔλαβον τὰ χρήματα , οὔ τε μέγα οὔ τε μικρὸν ἔπραττον , ὡς αὐτὸ τὸ ἔργον ἐδήλωσεν .
οὑτοσὶ δὲ Λάκριτος ἁπάντων ἦν τούτων ὁ ἐξηγητής .
καθ ἕκαστον δὲ τῶν γεγραμμένων ἐν τῇ συγγραφῇ ἐπιδείξω τούτους οὐ δ ὁτιοῦν πεποιηκότας ὑγιές .
πρῶτον μὲν γὰρ γέγραπται ὅτι ἐπ οἴνου κεραμίοις τρισχιλίοις ἐδανείζοντο παρ ἡμῶν τὰς τριάκοντα μνᾶς , ὡς ὑπαρχούσης αὐτοῖς ὑποθήκης ἑτέρων τριάκοντα μνῶν , ὥστε εἰς τάλαντον ἀργυρίου τὴν τιμὴν εἶναι τοῦ οἴνου καθισταμένην , σὺν τοῖς ἀναλώμασιν , ὅσα ἔδει ἀναλίσκεσθαι εἰς τὴν κατασκευὴν τὴν περὶ τὸν οἶνον ·
τὰ δὲ τρισχίλια κεράμια ἄγεσθαι ταῦτα εἰς τὸν Πόντον ἐν τῇ εἰκοσόρῳ ἣν Ὑβλήσιος ἐναυκλήρει .
γέγραπται μὲν ταῦτα ἐν τῇ συγγραφῇ , ὦ ἄνδρες δικασταί , ἧς ὑμεῖς ἀκηκόατε ·
οὗτοι δὲ ἀντὶ τῶν τρισχιλίων κεραμίων οὐ δὲ πεντακόσια κεράμια εἰς τὸ πλοῖον ἐνέθεντο , ἀλλ ἀντὶ τοῦ ἠγοράσθαι αὐτοῖς τὸν οἶνον , ὅσον προσῆκεν , τοῖς χρήμασιν ἐχρῶντο ὅ τι ἐδόκει τούτοις , τὰ δὲ κεράμια τὰ τρισχίλια οὐ δ ἐμέλλησαν οὐ δὲ διενοήθησαν ἐνθέσθαι εἰς τὸ πλοῖον κατὰ τὴν συγγραφήν .
ὅτι δ ἀληθῆ ταῦτα λέγω , λαβὲ τὴν μαρτυρίαν τῶν συμπλεόντων ἐν τῷ αὐτῷ πλοίῳ τούτοις .
ἐρασικλῆς μαρτυρεῖ κυβερνᾶν τὴν ναῦν ἣν Ὑβλήσιος ἐναυκλήρει , καὶ εἰδέναι Ἀπολλόδωρον ἀγόμενον ἐν τῷ πλοίῳ οἴνου Μενδαίου κεράμια τετρακόσια πεντήκοντα , καὶ οὐ πλείω ·
ἄλλο δὲ μηδὲν ἀγώγιμον ἄγεσθαι ἐν τῷ πλοίῳ Ἀπολλόδωρον εἰς τὸν Πόντον 0 .
ἱππίας Ἀθηνίππου Ἁλικαρνασσεὺς μαρτυρεῖ συμπλεῖν ἐν τῇ Ὑβλησίου νηὶ διοπεύων τὴν ναῦν , καὶ εἰδέναι Ἀπολλόδωρον τὸν Φασηλίτην ἀγόμενον ἐν τῷ πλοίῳ ἐκ Μένδης εἰς τὸν Πόντον οἴνου Μενδαίου κεράμια τετρακόσια πεντήκοντα , ἄλλο δὲ μηδὲν φορτίον .
πρὸς τούσδ ἐξεμαρτύρησεν ·
ἀρχιάδης Μνησωνίδου Ἀχαρνεύς , Σώστρατος Φιλίππου Ἑστιαιόθεν , Εὐμάριχος Εὐβοίου Ἑστιαιόθεν , Φιλτάδης Κτησίου Ξυπεταιών , Διονύσιος Δημοκρατίδου Χολλῄδης 0 .
περὶ μὲν οὖν τοῦ πλήθους τοῦ οἴνου , ὅσον ἔδει αὐτοὺς ἐνθέσθαι εἰς τὸ πλοῖον , ταῦτα διεπράξαντο , καὶ ἤρξαντο εὐθὺς ἐντεῦθεν ἀπὸ τοῦ πρώτου γεγραμμένου παραβαίνειν καὶ μὴ ποιεῖν τὰ γεγραμμένα .
μετὰ δὲ ταῦτ ἔστιν ἐν τῇ συγγραφῇ ὅτι ὑποτιθέασιν ταῦτα ἐλεύθερα καὶ οὐδενὶ οὐδὲν ὀφείλοντες , καὶ ὅτι οὐ δ ἐπιδανείσονται ἐπὶ τούτοις παρ οὐδενός .
ταῦτα διαρρήδην γέγραπται , ὦ ἄνδρες δικασταί .
οὗτοι δὲ τί ἐποίησαν ;
ἀμελήσαντες τῶν γεγραμμένων ἐν τῇ συγγραφῇ δανείζονται παρά τινος νεανίσκου , ἐξαπατήσαντες ὡς οὐδενὶ οὐδὲν ὀφείλοντες ·
καὶ ἡμᾶς τε παρεκρούσαντο καὶ ἔλαθον δανεισάμενοι ἐπὶ τοῖς ἡμετέροις , ἐκεῖνόν τε τὸν νεανίσκον τὸν δανείσαντα ἐξηπάτησαν ὡς ἐπ ἐλευθέροις τοῖς χρήμασιν δανειζόμενοι ·
τοιαῦτα τούτων ἐστὶν τὰ κακουργήματα .
ταῦτα δὲ πάντ ἐστὶν τὰ σοφίσματα Λακρίτου τουτουί .
ὅτι δὲ ἀληθῆ λέγω καὶ ἐπεδανείσαντο χρήματα παρὰ τὴν συγγραφήν , μαρτυρίαν ἀναγνώσεται ὑμῖν αὐτοῦ τοῦ ἐπιδανείσαντος .
ἄρατος Ἁλικαρνασσεὺς μαρτυρεῖ δανεῖσαι Ἀπολλοδώρῳ ἕνδεκα μνᾶς ἀργυρίου ἐπὶ τῇ ἐμπορίᾳ , ἣν ἦγεν ἐν τῇ Ὑβλησίου νηὶ εἰς τὸν Πόντον , καὶ τοῖς ἐκεῖθεν ἀνταγορασθεῖσι , καὶ μὴ εἰδέναι αὐτὸν δεδανεισμένον παρὰ Ἀνδροκλέους ἀργύριον ·
οὐ γὰρ ἂν δανεῖσαι αὐτὸς Ἀπολλοδώρῳ τὸ ἀργύριον .
αἱ μὲν πανουργίαι τοιαῦται τῶν ἀνθρώπων τούτων εἰσίν .
γέγραπται δὲ μετὰ ταῦτα ἐν τῇ συγγραφῇ , ὦ ἄνδρες δικασταί , ἐπειδὰν ἀποδῶνται ἐν τῷ Πόντῳ ἃ ἦγον , πάλιν ἀνταγοράζειν χρήματα καὶ ἀντιφορτίζεσθαι καὶ ἀπάγειν Ἀθήναζε τὰ ἀντιφορτισθέντα , καὶ ἐπειδὰν ἀφίκωνται Ἀθήναζε , ἀποδοῦναι εἴκοσιν ἡμερῶν τὸ ἀργύριον ἡμῖν δόκιμον ·
ἕως δ ἂν ἀποδῶσιν , κρατεῖν τῶν χρημάτων ἡμᾶς , καὶ ἀνέπαφα ταῦτα παρέχειν τούτους , ἕως ἂν ἀπολάβωμεν 0 .
γέγραπται μὲν ταῦτα οὑτωσὶ ἀκριβῶς ἐν τῇ συγγραφῇ ·
οὗτοι δέ , ὦ ἄνδρες δικασταί , ἐνταῦθα καὶ ἐπεδείξαντο μάλιστα τὴν ὕβριν καὶ τὴν ἀναίδειαν τὴν ἑαυτῶν , καὶ ὅτι οὐ δὲ μικρὸν προσεῖχον τοῖς γράμμασι τοῖς γεγραμμένοις ἐν τῇ συγγραφῇ , ἀλλ ἡγοῦντο εἶναι τὴν συγγραφὴν ἄλλως ὕθλον καὶ φλυαρίαν .
οὔ τε γὰρ ἀντηγόρασαν οὐδὲν ἐν τῷ Πόντῳ οὔ τε ἀντεφορτίσαντο ὥστε ἄγειν Ἀθήναζε ·
ἡμεῖς τε οἱ δανείσαντες τὰ χρήματα ἡκόντων αὐτῶν τούτων ἐκ τοῦ Πόντου οὐκ εἴχομεν ὅτου ἐπιλαβοίμεθα οὐ δ ὅτου κρατοῖμεν , ἕως κομισαίμεθα τὰ ἡμέτερ αὐτῶν ·
οὐ δ ὁτιοῦν γὰρ εἰσήγαγον εἰς τὸν λιμένα τὸν ὑμέτερον οὗτοι .
ἀλλὰ πεπόνθαμεν καινότατον , ὦ ἄνδρες δικασταί ·
ἐν γὰρ τῇ πόλει τῇ ἡμετέρᾳ αὐτῶν , οὐδὲν ἀδικοῦντες οὐ δὲ δίκην οὐδεμίαν ὠφληκότες τούτοις , σεσυλήμεθα τὰ ἡμέτερ αὐτῶν ὑπὸ τούτων Φασηλιτῶν ὄντων , ὥσπερ δεδομένων συλῶν Φασηλίταις κατ Ἀθηναίων 0 .
ἐπειδὰν γὰρ μὴ ἐθέλωσιν ἀποδοῦναι ἃ ἔλαβον , τί ἄν τις ἄλλο ὄνομα ἔχοι θέσθαι τοῖς τοιούτοις ἢ ὅτι ἀφαιροῦνται βίᾳ τὰ ἀλλότρια 0 ;
ἐγὼ μὲν οὐ δὲ ἀκήκοα πώποτε πρᾶγμα μιαρώτερον ἢ ὃ οὗτοι διαπεπραγμένοι εἰσὶ περὶ ἡμᾶς , καὶ ταῦτα ὁμολογοῦντες λαβεῖν παρ ἡμῶν τὰ χρήματα 0 .
ὅσα μὲν γὰρ ἀμφισβητήσιμά ἐστι τῶν συμβολαίων , κρίσεως δεῖται , ὦ ἄνδρες δικασταί ·
τὰ δὲ παρ ἀμφοτέρων ὁμολογηθέντα τῶν συντιθεμένων , καὶ περὶ ὧν συγγραφαὶ κεῖνται ναυτικαί , τέλος ἔχειν ἅπαντες νομίζουσιν , καὶ χρῆσθαι προσήκει τοῖς γεγραμμένοις .
ὅτι δὲ κατὰ τὴν συγγραφὴν οὐ δ ὁτιοῦν πεποιήκασιν , ἀλλ εὐθὺς ἀπ ἀρχῆς ἀρξάμενοι ἐκακοτέχνουν καὶ ἐπεβούλευον μηδὲν ὑγιὲς ποιεῖν , ὑπό τε τῶν μαρτυριῶν καὶ αὐτοὶ ὑφ ἑαυτῶν ἐλέγχονται οὑτωσὶ καταφανῶς .
ὃ δὲ πάντων δεινότατον διεπράξατο Λάκριτος οὑτοσί , δεῖ ὑμᾶς ἀκοῦσαι ·
οὗτος γὰρ ἦν ὁ πάντα ταῦτα διοικῶν .
ἐπειδὴ γὰρ ἀφίκοντο δεῦρο , εἰς μὲν τὸ ὑμέτερον ἐμπόριον οὐ καταπλέουσιν , εἰς φωρῶν δὲ λιμένα ὁρμίζονται , ὅς ἐστιν ἔξω τῶν σημείων τοῦ ὑμετέρου ἐμπορίου , καὶ ἔστιν ὅμοιον εἰς φωρῶν λιμένα ὁρμίσασθαι , ὥσπερ ἂν εἴ τις εἰς Αἴγιναν ἢ εἰς Μέγαρα ὁρμίσαιτο 0 ·
ἔξεστι γὰρ ἀποπλεῖν ἐκ τοῦ λιμένος τούτου ὅποι ἄν τις βούληται καὶ ὁπηνίκ ἂν δοκῇ αὐτῷ .
καὶ τὸ μὲν πλοῖον ὥρμει ἐνταῦθα πλείους ἢ πέντε καὶ εἴκοσιν ἡμέρας , οὗτοι δὲ περιεπάτουν ἐν τῷ δείγματι τῷ ἡμετέρῳ , καὶ ἡμεῖς προσιόντες διελεγόμεθα , καὶ ἐκελεύομεν τούτους ἐπιμελεῖσθαι ὅπως ἂν ὡς τάχιστα ἀπολάβωμεν τὰ χρήματα .
οὗτοι δὲ ὡμολόγουν τε καὶ ἔλεγον ὅτι αὐτὰ ταῦτα περαίνοιεν .
καὶ ἡμεῖς τούτοις προσῇμεν , καὶ ἅμα ἐπεσκοποῦμεν εἴ τι ἐξαιροῦνταί ποθεν ἐκ πλοίου ἢ πεντηκοστεύονται .
ἐπειδὴ δὲ ἡμέραι τε ἦσαν συχναὶ ἐπιδημοῦσι τούτοις , ἡμεῖς τε οὐ δ ὁτιοῦν εὑρίσκομεν οὔ τ ἐξῃρημένον οὔ τε πεπεντηκοστευμένον ἐπὶ τῷ ὀνόματι τῷ τούτων , ἐνταῦθα ἤδη μᾶλλον προσεκείμεθα ἀπαιτοῦντες .
καὶ ἐπειδὴ ἠνωχλοῦμεν αὐτοῖς , ἀποκρίνεται Λάκριτος οὑτοσί , ἁδελφὸς ὁ Ἀρτέμωνος , ὅτι οὐκ ἂν οἷοί τ εἴησαν ἀποδοῦναι , ἀλλ ἀπόλωλεν ἅπαντα τὰ χρήματα ·
καὶ ἔφη Λάκριτος δίκαιόν τι ἔχειν λέγειν περὶ τούτων .
καὶ ἡμεῖς , ὦ ἄνδρες δικασταί , ἠγανακτοῦμεν ἐπὶ τοῖς λεγομένοις , πλέον δὲ οὐδὲν ἦν ἀγανακτοῦσιν ἡμῖν ·
τούτοις γὰρ οὐ δ ὁτιοῦν ἔμελεν .
οὐδὲν δ ἧττον ἠρωτῶμεν αὐτούς , ὅντινα τρόπον ἀπολωλότα εἴη τὰ χρήματα .
λάκριτος δὲ οὑτοσὶ ναυαγῆσαι ἔφη τὸ πλοῖον παραπλέον ἐκ Παντικαπαίου εἰς Θεοδοσίαν , ναυαγήσαντος δὲ τοῦ πλοίου ἀπολωλέναι τὰ χρήματα τοῖς ἀδελφοῖς τοῖς ἑαυτοῦ , ἃ ἔτυχεν ἐν τῷ πλοίῳ ἐνόντα ·
ἐνεῖναι δὲ τάριχός τε καὶ οἶνον Κῷον καὶ ἄλλ ἄττα , καὶ ταῦτα ἔφασαν πάντα ἀντιφορτισθέντα μέλλειν ἀπάγειν Ἀθήναζε , εἰ μὴ ἀπώλετο ἐν τῷ πλοίῳ .
καὶ ἃ μὲν ἔλεγεν , ταῦτ ἦν ·
ἄξιον δὲ ἀκοῦσαι τὴν βδελυρίαν τῶν ἀνθρώπων τούτων καὶ τὴν ψευδολογίαν 0 .
πρός τε γὰρ τὸ πλοῖον τὸ ναυαγῆσαν οὐδὲν ἦν αὐτοῖς συμβόλαιον , ἀλλ ἦν ἕτερος ὁ δεδανεικὼς Ἀθήνηθεν ἐπὶ τῷ ναύλῳ τῷ εἰς τὸν Πόντον καὶ ἐπ αὐτῷ τῷ πλοίῳ  Ἀντίπατρος ὄνομα ἦν τῷ δεδανεικότι , Κιτιεὺς τὸ γένος  ·
τό τε οἰνάριον τὸ Κῷον ὀγδοήκοντα στάμνοι ἐξεστηκότος οἴνου , καὶ τὸ τάριχος ἀνθρώπῳ τινὶ γεωργῷ παρεκομίζετο ἐν τῷ πλοίῳ ἐκ Παντικαπαίου εἰς Θεοδοσίαν τοῖς ἐργάταις τοῖς περὶ τὴν γεωργίαν χρῆσθαι 0 .
τί οὖν ταύτας τὰς προφάσεις λέγουσιν ;
οὐδὲν γὰρ προσήκει .
καί μοι λαβὲ τὴν μαρτυρίαν , πρῶτον μὲν τὴν Ἀπολλωνίδου , ὅτι Ἀντίπατρος ἦν ὁ δανείσας ἐπὶ τῷ πλοίῳ , τούτοις δ οὐ δ ὁτιοῦν προσήκει τῆς ναυαγίας , ἔπειτα τὴν Ἐρασικλέους καὶ τὴν Ἱππίου , ὅτι ὀγδοήκοντα μόνον κεράμια παρήγετο ἐν τῷ πλοίῳ .
ἀπολλωνίδης Ἁλικαρνασσεὺς μαρτυρεῖ εἰδέναι δανείσαντα Ἀντίπατρον , Κιτιέα τὸ γένος , χρήματα Ὑβλησίῳ εἰς τὸν Πόντον ἐπὶ τῇ νηὶ ἣν Ὑβλήσιος ἐναυκλήρει , καὶ τῷ ναύλῳ τῷ εἰς τὸν Πόντον ·
κοινωνεῖν δὲ καὶ αὑτὸν τῆς νεὼς Ὑβλησίῳ , καὶ συμπλεῖν ἑαυτοῦ οἰκέτας ἐν τῇ νηί , καὶ ὅτε διεφθάρη ἡ ναῦς , παρεῖναι τοὺς οἰκέτας τοὺς ἑαυτοῦ καὶ ἀπαγγέλλειν ἑαυτῷ , καὶ ὅτι ἡ ναῦς κενὴ διεφθάρη παραπλέουσα εἰς Θευδοσίαν ἐκ Παντικαπαίου .
ἐρασικλῆς μαρτυρεῖ συμπλεῖν Ὑβλησίῳ κυβερνῶν τὴν ναῦν εἰς τὸν Πόντον , καὶ ὅτε παρέπλει ἡ ναῦς εἰς Θευδοσίαν ἐκ Παντικαπαίου , εἰδέναι κενὴν τὴν ναῦν παραπλέουσαν , καὶ Ἀπολλοδώρου αὐτοῦ τοῦ φεύγοντος νυνὶ τὴν δίκην μὴ εἶναι οἶνον ἐν τῷ πλοίῳ , ἀλλὰ παράγεσθαι τῶν ἐκ Θευδοσίας τινὶ οἴνου Κῷα κεράμια περὶ ὀγδοήκοντα .
ἱππίας Ἀθηνίππου Ἁλικαρνασσεὺς μαρτυρεῖ συμπλεῖν Ὑβλησίῳ διοπεύων τὴν ναῦν , καὶ ὅτε παρέπλει ἡ ναῦς εἰς Θευδοσίαν ἐκ Παντικαπαίου , ἐνθέσθαι Ἀπολλόδωρον εἰς τὴν ναῦν ἐρίων ἀγγεῖον ἓν ἢ δύο καὶ ταρίχους κεράμια ἕνδεκα ἢ δώδεκα καὶ δέρματ αἴγεια , δύο δέσμας ἢ τρεῖς , ἄλλο δ οὐδέν 0 .
Εὐφίλητος Δαμοτίμου Ἀφιδναῖος , Ἱππίας Τιμοξένου Θυμαιτάδης , Σώστρατος Φιλίππου Ἑστιαιόθεν , Ἀρχενομίδης Στράτωνος Θριάσιος , Φιλτάδης Κτησικλέους Ξυπεταιών 0 1 2 .
ἡ μὲν ἀναίδεια τοιαύτη τῶν ἀνθρώπων τούτων ἐστίν .
ὑμεῖς δέ , ὦ ἄνδρες δικασταί , ἐνθυμεῖσθε πρὸς ὑμᾶς αὐτούς , εἴ τινας πώποτ ἴστε ἢ ἠκούσατε οἶνον Ἀθήναζε ἐκ τοῦ Πόντου κατ ἐμπορίαν εἰσαγαγόντας , ἄλλως τε καὶ Κῷον .
πᾶν γὰρ δήπου τ οὐναντίον εἰς τὸν Πόντον ὁ οἶνος εἰσάγεται ἐκ τῶν τόπων τῶν περὶ ἡμᾶς , ἐκ Πεπαρήθου καὶ Κῶ καὶ Θάσιος καὶ Μενδαῖος καὶ ἐξ ἄλλων τινῶν πόλεων παντοδαπός ·
ἐκ δὲ τοῦ Πόντου ἕτερά ἐστιν ἃ εἰσάγεται δεῦρο .
κατεχόμενοι δὲ ὑφ ἡμῶν καὶ ἐλεγχόμενοι εἴ τι περιγένοιτο τῶν χρημάτων ἐν τῷ Πόντῳ , ἀπεκρίνατο Λάκριτος οὑτοσί , ὅτι ἑκατὸν στατῆρες Κυζικηνοὶ περιγένοιντο , καὶ τοῦτο τὸ χρυσίον δεδανεικὼς εἴη ἁδελφὸς αὐτοῦ ἐν τῷ Πόντῳ ναυκλήρῳ τινὶ Φασηλίτῃ , πολίτῃ καὶ ἐπιτηδείῳ ἑαυτοῦ , καὶ οὐ δύναιτο κομίσασθαι , ἀλλὰ σχεδόν τι ἀπολωλὸς εἴη καὶ τοῦτο .
ταῦτ ἐστὶν ἃ ἔλεγεν Λάκριτος οὑτοσί .
ἡ δὲ συγγραφὴ οὐ ταῦτα λέγει , ὦ ἄνδρες δικασταί , ἀλλ ἀντιφορτισαμένους ἀπάγειν κελεύει Ἀθήναζε , οὐ δανείζειν τούτους ὅτῳ ἂν βούλωνται ἐν τῷ Πόντῳ τὰ ἡμέτερα ἄνευ ἡμῶν , ἀλλ Ἀθήναζε παρέχειν ἀνέπαφα ἡμῖν , ἕως ἂν ἡμεῖς ἀπολάβωμεν τὰ χρήματα ὅσα ἐδανείσαμεν .
καί μοι ἀναγίγνωσκε τὴν συγγραφὴν πάλιν .
πότερον , ὦ ἄνδρες δικασταί , δανείζειν κελεύει τούτους ἡ συγγραφὴ τὰ ἡμέτερα , καὶ ταῦτα ἀνθρώπῳ ὃν ἡμεῖς οὔ τε γιγνώσκομεν οὔ θ ἑοράκαμεν πώποτε , ἢ ἀντιφορτισαμένους κομίσαι Ἀθήναζε καὶ φανερὰ ποιῆσαι ἡμῖν καὶ ἀνέπαφα παρέχειν ;
ἡ μὲν γὰρ συγγραφὴ οὐδὲν κυριώτερον ἐᾷ εἶναι τῶν ἐγγεγραμμένων , οὐ δὲ προσφέρειν οὔ τε νόμον οὔ τε ψήφισμα οὔ τ ἄλλ οὐ δ ὁτιοῦν πρὸς τὴν συγγραφήν ·
τούτοις δ εὐθὺς ἐξ ἀρχῆς οὐδὲν ἐμέλησε τῆς συγγραφῆς ταύτης , ἀλλὰ τοῖς χρήμασιν ἐχρῶντο τοῖς ἡμετέροις ὥσπερ ἰδίοις οὖσιν αὑτῶν 0 ·
οὕτως εἰσὶν οὗτοι κακοῦργοι σοφισταὶ καὶ ἄδικοι ἄνθρωποι .
ἐγὼ δέ , μὰ τὸν Δία τὸν ἄνακτα καὶ τοὺς θεοὺς ἅπαντας , οὐδενὶ πώποτε ἐφθόνησα οὐ δ ἐπετίμησα , ὦ ἄνδρες δικασταί , εἴ τις βούλεται σοφιστὴς εἶναι καὶ Ἰσοκράτει ἀργύριον ἀναλίσκειν ·
μαινοίμην γὰρ ἄν , εἴ τί μοι τούτων ἐπιμελὲς εἴη .
οὐ μέντοι μὰ Δία οἶμαί γε δεῖν ἀνθρώπους καταφρονοῦντας καὶ οἰομένους δεινοὺς εἶναι ἐφίεσθαι τῶν ἀλλοτρίων , οὐ δὲ ἀφαιρεῖσθαι , τῷ λόγῳ πιστεύοντας ·
πονηροῦ γὰρ ταῦτ ἐστὶν σοφιστοῦ καὶ οἰμωξομένου .
λάκριτος δ οὑτοσί , ὦ ἄνδρες δικασταί , οὐ τῷ δικαίῳ πιστεύων εἰσελήλυθε ταύτην τὴν δίκην , ἀλλ ἀκριβῶς εἰδὼς τὰ πεπραγμέν αὑτοῖς περὶ τὸ δάνεισμα τοῦτο , καὶ ἡγούμενος δεινὸς εἶναι καὶ ῥᾳδίως λόγους ποριεῖσθαι περὶ ἀδίκων πραγμάτων , οἴεται παράξειν ὑμᾶς ὅποι ἂν βούληται .
ταῦτα γὰρ ἐπαγγέλλεται δεινὸς εἶναι , καὶ ἀργύριον αἰτεῖ καὶ μαθητὰς συλλέγει περὶ αὐτῶν τούτων ἐπαγγελλόμενος παιδεύειν .
καὶ πρῶτον μὲν τοὺς ἀδελφοὺς τοὺς αὑτοῦ ἐπαίδευσεν τὴν παιδείαν ταύτην , ἣν ὑμεῖς αἰσθάνεσθε πονηρὰν καὶ ἄδικον , ὦ ἄνδρες δικασταί , δανείζεσθαι ἐν τῷ ἐμπορίῳ ναυτικὰ χρήματα καὶ ταῦτ ἀποστερεῖν καὶ μὴ ἀποδιδόναι .
πῶς ἂν γένοιντο πονηρότεροι ἄνθρωποι ἢ τοῦ παιδεύοντος τὰ τοιαῦτα ἢ αὐτῶν τῶν παιδευομένων 0 ;
ἐπεὶ δ οὖν δεινός ἐστιν καὶ πιστεύει τῷ λέγειν καὶ ταῖς χιλίαις δραχμαῖς ἃς δέδωκεν τῷ διδασκάλῳ , κελεύσατε αὐτὸν διδάξαι ὑμᾶς , ἢ ὡς τὰ χρήματα οὐκ ἔλαβον παρ ἡμῶν , ἢ ὡς λαβόντες ἀποδεδώκασιν , ἢ ὅτι τὰς ναυτικὰς συγγραφὰς οὐ δεῖ κυρίας εἶναι , ἢ ὡς δεῖ ἄλλο τι χρήσασθαι τοῖς χρήμασιν ἢ ἐφ οἷς ἔλαβον κατὰ τὴν συγγραφήν 0 .
τούτων ὅ τι βούλεται πεισάτω ὑμᾶς .
καὶ ἔγωγε καὶ αὐτὸς συγχωρῶ σοφώτατον εἶναι τοῦτον , ἐὰν ὑμᾶς πείσῃ τοὺς περὶ τῶν συμβολαίων τῶν ἐμπορικῶν δικάζοντας .
ἀλλ εὖ οἶδ ὅτι οὐδὲν ἂν τούτων οἷός τ εἴη οὗτος οὔ τε διδάξαι οὔ τε πεῖσαι .
χωρὶς δὲ τούτων , φέρε πρὸς τῶν θεῶν , ὦ ἄνδρες δικασταί , εἰ τ οὐναντίον συνεβεβήκει , μὴ ὁ τούτου ἀδελφὸς ὁ τετελευτηκὼς ἐμοὶ ὤφειλε χρήματα , ἀλλ ἐγὼ τῷ τούτου , τάλαντον ἢ ὀγδοήκοντα μνᾶς ἢ πλέον ἢ ἔλαττον , ἆρ ἂν οἴεσθε Λάκριτον τουτονί , ὦ ἄνδρες δικασταί , τοὺς αὐτοὺς λόγους λέγειν οἷσπερ νυνὶ κατακέχρηται , ἢ φάσκειν αὑτὸν οὐκ εἶναι κληρονόμον ἢ ἀφίστασθαι τῶν τοῦ ἀδελφοῦ , καὶ οὐκ ἂν πάνυ πικρῶς εἰσπράττειν με , ὥσπερ καὶ παρὰ τῶν ἄλλων εἰσπέπρακται , εἴ τίς τι ἐκείνῳ τῷ τετελευτηκότι ὤφειλεν ἢ ἐν Φασήλιδι ἢ ἄλλοθί που 0 ;
καὶ εἴ γέ τις ἡμῶν φεύγων δίκην ὑπὸ τούτου παραγραφὴν ἐτόλμησε παραγράφεσθαι , μὴ εἰσαγώγιμον εἶναι τὴν δίκην , εὖ οἶδ ὅτι ἠγανάκτει ἂν αὐτὸς καὶ ἐσχετλίαζε πρὸς ὑμᾶς , δεινὰ φάσκων πάσχειν καὶ παρανομεῖσθαι , εἰ μή τις αὐτῷ τὴν δίκην ψηφιεῖται εἰσαγώγιμον εἶναι , ἐμπορικὴν οὖσαν .